**ซุส (Zeus)**

ซุสเป็นเทพแห่งท้องนภาและสายฟ้า อีกทั้งเป็นเทพสูงสุดอีกด้วย ในด้านครอบครัว เขาเป็นลูกคนสุดท้องของไททันโครนอสและไททันรีอาที่รีอาได้สลับกับก้อนหินเพื่อไม่ให้ซุสถูกกลืนตามพี่ๆอีก 5 คนเพราโครนอสต้องการป้องกันคำสาปแช่งของอูรานอส เขาถูกเลี้ยงจนเติบโตด้วยนมของแพะชื่อว่าอะมัลเธีย มีนางไม้คอยดูแลแทนมารดา และเมื่อโตขึ้น ซุสจึงไปแก้แค้นและบังคับให้โครนอสคายพี่ๆทั้ง 5 ของตนออกมา เมื่อเหล่าเทพแบ่งการปกครองกัน เขาจึงได้ตำแหน่งเทพสูงสุดและเทพแห่งท้องนภาไป

ซุสมีนิสัยแปรปรวน เอาแน่เอานอนไม่ได้ เจ้าชู้และบางครั้งก็ไม่ฉลาดนัก แม้ซุสจะแต่งงานกับเฮร่า พี่สาวสุดขี้หึงของตนเองและมีลูกด้วยกันหลายองค์ แต่นิสัยนั้นก็ไม่หายไป เห็นได้จากตำนานและวีรบุรุษมากมายที่ได้ชื่อว่าเป็นลูกของซุส แต่บางส่วนก็บอกว่า ที่ซุสเจ้าชู้ เป็นเพราะแต่ละท้องที่ก็มีเทพสูงสุดของตน เมื่อรวมกันเป็นแผ่นดินเดียวก็ผนวกรวมเทพสูงสุดของตนเข้ากับซุสและยกภรรยาของเขาให้ซุสด้วยเช่นกัน

**โพไซดอน (Poseidon)**

โพไซดอนเป็นบุตรคนที่สี่ของไททันโครนอสและรีอา แน่นอนว่าโดนกลืนเช่นเดียวกับพี่ๆ เมื่อซุสช่วยออกมาจากท้องพ่อได้แล้วก็มีส่วนช่วยแย่งชิงบัลลังก์จากโครนอส และตอนที่แบ่งเขตปกครองกัน เขาได้รับส่วนที่เป็นท้องทะเลไป

โพไซดอนแต่งงานกับแอมฟริไทรต์ (Amphitrite) พ่อตาแม่ยายของเขาคือไททันนิเรียสและดอริส ทั้งคู่มีบุตรด้วยกันหนึ่งองค์คือ ไทรทัน เป็นผู้เป่าแตรสังข์แจ้งข่าวของท้องทะเล นานๆครั้งจะปรากฎเรื่องนอกใจ เหตุการณ์ที่โด่งดังคือการแย่งเมืองเอเธนส์กับอธีน่า ผู้สาปแช่งเมดูซ่า และผู้ให้กำเนิดเพกาซัส

(อ้างอิง : <https://sites.google.com/a/nareerat.ac.th/dear-gods/page-3> )